Държавен вестник, бр. 56, 2014 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  56
Приложение № 3 
към член единствен, т. 3
Информирано съгласие на пациента за провеж­
дане на метаболитна радионуклидна терапия 
с радиоактивен йод 131
Лечението с радиоактивен йод използва 
възможностите на радиоактивно вещество, 
което лекува, да се разпространи в организма 
подобно на нерадиоактивен елемент – стабилен 
йод, който влиза в метаболизма на щитовид­
ната жлеза, особено интензивно в случаите с 
повишение на функцията є (Базедова болест 
или хиперфункцио­ниращ аденом) или в тумори 
на щитовидната жлеза или неговите метастази. 
Лечебното радиоактивно вещество йод-131- 
натриев йодид се приема през устата в течна 
форма или в капсула на гладно и се включва в 
обменните процеси на жлезата, като се натрупва 
избирателно и в остатъците щитовидна тъкан 
или метастазите от нея. За тази цел е необхо­
димо минимум 30 дни преди лечението да не са 
прилагани йодсъдържащи рентген-контрастни 
материи, да бъдат изключени седативни и съ­
нотворни или съдържащи йод медикаменти, да 
се изключат йодсъдържащи храни и да се спре 
тиреоидната заместителна или тиреостатична 
терапия 30 дни преди лечението.
Как се осъществява лечението с радиоак­
тивен йод при пациенти с карцином на щито­
видната жлеза?
Пациентите се настаняват задължително в 
стационар – изолационна стая („активен блок“) 
със самостоятелен санитарен възел за период 
от 5 до 8 дни. Първите 24 – 48 часа пациен­
тите трябва да приемат по-големи количества 
течности, да дъвчат дъвка, да ядат цитрусови 
плодове с цел увеличаване на слюноотделянето. 
По време на престоя в „активен блок“ се налага 
24-часово наблюдение при строго спазване на 
правилата за лъчезащита от медицинския персо­
нал. След напускане на активния блок болният 
се измерва и се съветва за продължителността 
на огранчителния режим вкъщи. 
При лечение с радиоактивен йод на хипер­
функционираща щитовидна жледа не се налага 
хоспитализация, когато лечебната доза е в рам­
ките на допустимата от закона за приложение.
Надежден метод ли е метаболитната ради­
онуклидна терапия с радиоактивен йод при 
болни с карцином на щитовидната жлеза?
Този метод е най-ефективният в онколо­
гичната практика при болни с диференциран 
карцином на щитовидната жлеза – папиларен, 
фоликуларен или смесен. Радиоактивното ве­
щество прицелно се натрупва само в органа, 
в който целим да лекуваме, с минимално нат­
рупване в здравите тъкани и органи.
Съгласен съм с провеждането на терапията.
Пациент: .....................................................................
(трите имена)
Подпис: ..........................................
Дата: ...............................................
4505
Наредба за изменение и допълнение на
Наредба № 21 от 2005 г. за реда за регис­
трация, съобщаване и отчет на заразните 
болести (обн., ДВ, бр. 62 от 2005 г.; изм. и 
доп., бр. 52 от 2011 г.)
§ 1. В чл. 2 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) На задължителна регистрация, съ­
общаване и отчет подлежат случаите, пред­
ставляващи специфични здравни проблеми, 
посочени в приложение № 1а.“
§ 2. В чл. 3 се създава ал. 4:
„(4) Дефинициите на случаи, представля­
ващи специфични здравни проблеми, които 
подлежат на задължителна регистрация, съ­
общаване и отчет, са посочени в приложение 
№ 3а.“
§ 3. В чл. 4а, ал. 2 се създава т. 3:
„3. информационна система за надзор на 
остра вяла парализа.“
§ 4. В приложение № 1 към чл. 2 „Списък 
на заразните и паразитните болести, които 
подлежат на задължителна регистрация, съоб­
щаване и отчет“ се правят следните изменения 
и допълнения:
1. В наименованието думите „чл. 2“ се 
заменят с „чл. 2, ал. 1“.
2. В точка 12.2 думите „Хепатит В, остър“ 
се заменят с „Хепатит В“.
3. Създава се нова т. 15.2:
„15.2. Грип A(H1N1).“
4. Досегашната т. 15.2 става т. 15.3.
5. Създава се т. 31а:
„31а. Кърлежов енцефалит.“
§ 5. Създава се приложение № 1а към 
чл. 2, ал. 2:
„Приложение № 1а
към чл. 2, ал. 2
Списък
на случаи, представляващи специфични здрав­
ни проблеми, които подлежат на задължителна 
регистрация, съобщаване и отчет
1. Инфекции, свързани с медицинско об­
служване 
1.1. BJ: Инфекция на костите и ставите
1.1.1. BJ-BONE: Остеомиелит
1.1.2. BJ-JNT: Инфекция на става или си­
новиална бурса
1.1.3. BJ-DISC: Инфекция в областта на 
интервертебралните дискове
1.2. BSI: Инфекция на кръвта
1.2.1. BSI: Лабораторно потвърдена инфек­
ция на кръвта
1.3. CNS: Инфекция на централната нервна 
система
1.3.1. CNS-IC: Вътречерепна инфекция 
(мозъчен абсцес, субдурална или епидурална 
инфекция и енцефалит)